નવી દિલ્હીઃ દેશમાં ડ્રોનને નાગરિક વપરાશ માટે મંજૂરી મળી ગઈ છે. જોકે, ડ્રોનથી હોમ ડિલિવરી માટે હજુ વધુ રાહ જોવી પડશે. નાગરિક ઉડ્ડયન મંત્રી સુરેશ પ્રભુ અને વિભાગના રાજ્ય મંત્રી જયંત સિન્હાએ સોમવારે રિમોટલી પાયલટેડ સિસ્ટમ (આરપીએએસ) એટલે કે ડ્રોનને લઈને નિયમ જાહેર કર્યા. તે 1 ડિસેમ્બરથી લાગુ થશે. તેમાં કહેવામાં આવ્યું છે કે 250 ગ્રામ કે તેથી વધુ વજનના ડ્રોન માટે લાઇસન્સ લેવું જરૂરી રહેશે.